الجماجم من تحن فوك الكبر تصعد .
اجه لياخذ مكانك ردلي عمري الضاع .
زرع يابس عشرتك والغصن ورد
بمحطه ذكرياتك مسكفه وتأشير
وصوت اطفال تبجي ويامهاا صطره خد .
مبارك مخذاك بمعمره ميحس بيك
مو مثلي على مودك حيل كلبي انهد
الماضاك الشرف عنده الشمس بت ليل .ِ
مو صوجه ولكن ما يصدك احد
الما نايم اليل بحك جلب خفاش
تلكه وعين ليله من السر تمرد
وهم من ضلمه تشعل شمعه من دخان
عيرتها بضوه مو ضوه بلون اسود
البروحه نبي بحك جيش القراءن
والبراسه محب عن ياعشك يردد
انت ورحت مني خيالك اخذه وياك
مثل ما انه وحدي خياله ماله احد
لتمرني بوكت عاشرت بي شمات
ما تسوه رجعتي مر وكتهم عد
جابولي شمس خرسه وتفز بليل
ما كفه ضحكهم عبرو ابعد حد
هسة اتريد ترجع . رجع الخانوك
حتى اضحك ضحكهم والعقل يردد
وطفيها الشمس واشعل بروحي اغروب
وسرفن الردن ليل واحترك وابرد
واغفي اذني على صوتك واحس طولي يميل
ونكت ثوبي خلكي الرهم شد بشد
واكلهم من اجاني بروحه ماكو احد
واكلهم على غصن شفت الاسد غرد
جبتلك مستحه بيها الهوه يعرك
جبتلك بخت شايب من بخت منشك
واكلهم غربلت بس غربلت بعديش
الباب الجنت اسده بوجهي ضل ينسد
الميحس بلبرد وي حجيه يطلع صيف
عكس المايحب لو بل جمر يبرد
يلمحتاجني جنت انا الك محتاج
من حبيت غيرك جاي تتطلب رد
يلشاغلني بيك بغيري شو مشغول
صوجي اني العشرتك كون ناصب حد
ما رديت ضلك من علي رديت
طبع بيها المكآبر ما ترجع احد
اليغرك بل نهر يصارع وي الموت
يطعطل نفس من يشم ريحه يد
على كبرك حلم بي واهس المفقود
بكلشي اذكرك وضوعي ما ينسد